CELEX: 62016TN0347
Language: ro
Date: 2016-06-29 00:00:00
Title: Cauza T-347/16: Acțiune introdusă la 29 iunie 2016 – Inox Mare/Comisia

16.8.2016   
            
            
               RO
            
            
               Jurnalul Oficial al Uniunii Europene
            
            
               C 296/38
            
         Acțiune introdusă la 29 iunie 2016 – Inox Mare/Comisia
   (Cauza T-347/16)
   (2016/C 296/48)
   Limba de procedură: italiana
   
      Părțile
   
   
      Reclamantă: Inox Mare Srl (Rimini, Italia) (reprezentant: R. Holzeisen, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului anularea Deciziei C (2015) 9672 final a Comisiei din 6 ianuarie 2016, precum și plata cheltuielilor de judecată.
   
      Motivele și principalele argumente
   
   Decizia atacată prin prezenta acțiune constituie urmarea celei care a făcut obiectul cauzei T-289/16, Inox Mare/Comisia.
   În susținerea acțiunii, reclamanta invocă nelegalitatea actului atacat ca urmare a unor grave vicii de legalitate ale procedurii de investigație conexe realizate de OLAF și care s-a finalizat prin raportul final atacat în cauza T-289/16, citata anterior.
   Concret, actul atacat ar fi viciat prin:
   
               —
            
            
               încălcarea și falsa aplicare a legislației comunitare privind taxele antidumping;
            
         
               —
            
            
               încălcarea și falsa aplicare a legislației comunitare și filipineze privind obligație de verificare, care revine autorității vamale filipineze, cu privire la originea bunurilor certificată de aceasta;
            
         
               —
            
            
               încălcarea și falsa aplicare a articolului 220 alineatul (2) litera (b) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO 1992, L 302, p. 1, Ediție specială, 02/vol. 5, p. 58).
            
         În concluziile sale, reclamanta solicită, așadar, anularea deciziei atacate pentru încălcarea tratatelor și a dispozițiilor de aplicare a acestora, precum și a Cartei drepturilor fundamentale a Uniunii Europene, în special a articolului 41 din aceasta.